एक बार आपको पता चल जाए कि इलाज से ज्यादा फर्क नहीं पड़ेगा, तो आप चाहेंगे कि पशुचिकित्सक से इस बारे में बात कर ली जाए कि अपनी बिल्ली को उसके आखिरी दिनों में पूरी देखभाल कैसे दें। आपकी बिल्ली के लक्षणों के हिसाब से पशुचिकित्सक दर्द की दवाई, उसे खाने में मदद करने के लिए उपकरण, और किसी घाव को ढंकने के लिए पट्टियां देगा।  कई लोग “घर पर ही इलाज” का तरीका अपना रहे हैं ताकि उनकी बिल्ली को परेशानी न हो और वो आराम से गुजर सके। लोग अपने पालतू जानवरों को 24 घंटे देखभाल देते हैं और उन्हें जितना हो सके उतना प्यार देते हैं। अगर आप किसी एक तरह के उपचार में सहज नहीं है तो आप अपने जानवर के पशुचिकित्सक से अपॉइंटमेंट ले सकते हैं ताकि आपकी बिल्ली को जरूरी देखभाल मिल सके। कई बार एक अच्छी सी गर्म जगह देना ही वो सबसे अच्छी चीज होती है जो आप अपनी बिल्ली को आखिरी समय में दे सकते हैं। अब इस वक़्त पर आपकी बिल्ली ज्यादा इधर उधर नही जा रही होगी और ज्यादा वक्त बिस्तर पर ही बिता रही होगी। आप उसकी सोने की मनपसंद जगह पर कुछ मुलायम चादरें रखने से उसे और आरामदायक बना सकते हैं।  ध्यान रखें कि बिल्ली का बिस्तर साफ है। चादरों को हर कुछ दिनों में गर्म पानी से धो लें। ज्यादा खुशबू वाला डिटर्जेंट इस्तेमाल न करें इस से बिल्ली को परेशानी हो सकती है। अगर आपकी बिल्ली बिस्तर पर ही पेशाब कर देती है तो उनके बिस्तर के ऊपर तौलिया बिछा लें ताकि आप उसके गंदा होने पर आसानी से बदल सकें। कभी कभी बिल्लियों को लिटर बॉक्स (litter box) तक जाने में परेशानी होती है। अगर आपकी बिल्ली कमजोर हो गई है और उठ नही पा रही तो आप उसे हर कुछ घंटों में लिटर बॉक्स तक उठाकर ले जाएं। अपनी बिल्ली को आराम से शौच करने के लिए एक स्लिंग लेने के बारे में पशुचिकित्सक से बात करें। आपकी बिल्ली तब भी दर्द में हो सकती जब आप उसे छुएं और वो न रोए। बिल्लियाँ दर्द को ज्यादा आवाज़ से नही बताती, लेकिन ध्यान से देखने पर आपको पता चल जाएगी कि उसे दर्द हो रहा है या नही। दर्द के इन संकेतों के लिए देखिए:  बिल्ली अकेला रहना चाहती हो बिल्ली को सांस लेने में परेशानी हो रही हो बिल्ली का हिलने का मन न करे बिल्ली और दिनों से कम खा पी रही हो एक बिल्ली को इच्छामृत्यु देना का फैसला कभी भी आसान नही होता। कई लोग चाहेंगे कि उनकी बिल्ली एक प्राकृतिक मृत्यु को प्राप्त हो। लेकिन अगर आपकी बिल्ली को हद से ज्यादा परेशानी होने...

===
Write a summary of the previous text in Indonesian:
Konsultasilah dengan dokter hewan mengenai perawatan ketika sekarat. Sediakan tempat tidur yang lembut dan hangat. Bantulah kucing untuk buang air dengan nyaman. Awasi tingkat rasa sakit si kucing. Tentukan apakah eutanasia perlu dilakukan.